recursal/SuperWikiNEXT-32B huggingface dataset:
**উত্তর ককেশীয় আমিরাত** ( রুশ: Северо-Кавказский эмират *সেভেরো-কাভকাজস্কিজ আমিরাত* ) মূলত আভার ও চেচেন ইসলামিক রাষ্ট্র যা ১৯১৯ সালের সেপ্টেম্বর থেকে মার্চ ১৯২০ পর্যন্ত রুশ গৃহযুদ্ধের সময় চেচনিয়া এবং পশ্চিম দাগেস্তান অঞ্চলে বিদ্যমান ছিল। আমিরাতের অস্থায়ী রাজধানী বেদেনো গ্রামে প্রতিষ্ঠিত হয় এবং এর নেতা উজুন হাজি (Узун-Хаджи) কে "মহামান্য ইমাম এবং উত্তর ককেশাস আমিরাতের আমিরশেখ উজুন খায়ের হাজি খান (Узун Хаир Хаджи Хан) উপাধি দেওয়া হয়"।

১৯১৮ সালের মাঝামাঝি সময়ে জেনারেল আন্তন ডেনিকিন এর অধীনে রাশিয়ান হোয়াইট আন্দোলনের স্বেচ্ছাসেবক সেনাবাহিনীর সৈন্যরা উত্তর ককেশাসের ককেশীয় জনগণের সাথে সংঘর্ষ শুরু করে। উজুন হাজি, সৈন্যদের একটি ছোট দল নিয়ে, ভেদেনো গ্রাম দখল করে ডেনিকিন এর বিরুদ্ধে যুদ্ধ ঘোষণা করেন।

১৯১৯ সালের সেপ্টেম্বর মাসে উজুন হাজি উসমানীয় সুলতান মেহমেদ ষষ্ঠের সুরক্ষায় উত্তর ককেশাস আমিরাতকে একটি স্বাধীন রাজতন্ত্র হিসেবে গঠনের ঘোষণা দেন। কাবারদিয়ান এবং দক্ষিণ ওসেতিয়ান বিদ্রোহীদের সাথে এবং জর্জিয়ার সাথে সম্পর্ক স্থাপন করা হয়, যা আমিরাতের কর্তৃপক্ষকে স্বীকৃতি দেয়। যাইহোক, তারা আমিরাতের অঞ্চল থেকে স্বেচ্ছাসেবক সেনাবাহিনীর সৈন্যদের অপসারণ করতে ব্যর্থ হয় এবং স্থগিত না হওয়া পর্যন্ত বলশেভিক সহায়তার উপর নির্ভরশীল হয়ে পড়ে।

 উত্তর ককেশীয়ীয় আমিরাতের ১০০-রুবেল নোট।
১৯২০ সালের জানুয়ারী নাগাদ আমিরাতের সামরিক ও অর্থনৈতিক পরিস্থিতির অবনতি হতে শুরু করে এবং উজুন হাজি স্বায়ত্তশাসনের প্রতিশ্রুতি দিয়ে রাশিয়ান এসএফএসআর-এ আমিরাত প্রবেশের সম্মতি দেন।  তিনি শীঘ্রই মারা যান কিন্তু রাষ্ট্রের অস্তিত্ব পর্বত স্বায়ত্তশাসিত সোভিয়েত সমাজতান্ত্রিক প্রজাতন্ত্র গঠনের দিকে পরিচালিত করে।

আরো দেখুন
---------

* ককেশীয় ইমামাত (১৮২৮–১৮৫৯)

তথ্যসূত্র
---------

* Zelkina, Anna (১৯৯৩-০১-০১)। "Islam and politics in the North Caucasus"। *Religion, State and Society*। **21** (1): 115–124। আইএসএসএন 0963-7494। ডিওআই:10.1080/09637499308431583।
* Kircher, Christoph (২০১১)। *The Chechen Identity: Between Social Movement and "identity Makers"* (ইংরেজি ভাষায়)। GRIN Verlag। আইএসবিএন 978-3-640-82335-2।
* Hahn, Gordon M. (২০১৪-১০-০৯)। *The Caucasus Emirate Mujahedin: Global Jihadism in Russia's North Caucasus and Beyond* (ইংরেজি ভাষায়)। McFarland। আইএসবিএন 978-0-7864-7952-8।
**এ কে এম আজিজুল হক** (১ ফেব্রুয়ারি ১৯২৩–৩ সেপ্টেম্বর ২০০২) বাংলাদেশী সমাজসেবী, উন্নয়ন কর্মী ও সরকারি কর্মকর্তা ছিলেন। তিনি কৃষি মন্ত্রণালয়ের উপদেষ্টা ও মন্ত্রী ছিলেন।

প্রাথমিক জীবন
-------------

এ কে এম আজিজুল হক ১ ফেব্রুয়ারি ১৯২৩ সালে কুমিল্লা জেলার বুড়িচং উপজেলার চান্দলা গ্রামে জন্মগ্রহণ করেন। তিনি চান্দলা গ্রামের প্রাথমিক বিদ্যালয়ে লেখাপড়া করে কুমিল্লা জিলা স্কুল থেকে মাধ্যমিক পাশ করেন। চট্টগ্রাম কলেজ থেকে উচ্চমাধ্যমিক পাশ করে তিনি ঢাকা বিশ্ববিদ্যালয় থেকে ১৯৪৪ সালে এমএ পাস করেন। হার্ভার্ড বিশ্ববিদ্যালয় থেকে ১৯৬০ সালে তিনি এমপিএ ডিগ্রি লাভ করেন।

কর্মজীবন
--------

এ কে এম আজিজুল হক ১৯৪৪ সালে ঢাকা ইন্টারমিডিয়েট কলেজের ইংরেজির বিভাগের প্রভাষক হিসেবে কর্মজীবন শুরু করেন। শিক্ষকতা পেশা ছেড়ে দিয়ে সিভিল সাপ্লাইজ বিভাগে যোগ দিয়ে প্রথমে কন্ট্রোলার, এডিসি ও পরিচালক হিসেবে দায়িত্ব পালন করেন। ১৯৪৭ সালে ভারত বিভক্তির পর তিনি তৎকালীন পাকিস্তান সরকারের শিক্ষা ও তথ্য মন্ত্রণালয়ের মন্ত্রীর একান্ত সচিব হিসেবে দায়িত্ব পালন করেন। তিনি ১৯৪৯ সালে ডিপার্টমেন্ট অব সাপ্লাইজের উপপরিচালক হন। ১৯৫৭ সালে তিনি কুটির শিল্প কর্পোরেশনের পরিচালক নিযুক্ত হন। ১৯৫৮ সালে তৎকালীন পূর্ব পাকিস্তান ক্ষুদ্র শিল্প কর্পোরেশনের ব্যবস্থাপনা পরিচালক নিযুক্ত হন। পূর্ব পাকিস্তান ক্ষুদ্র ও কুটির শিল্প কর্পোরেশনের চেয়ারম্যান হিসেবে ১৯৬২ সালে দায়িত্ব পালন করেন। ১৯৬৫ সালে পূর্ব পাকিস্তান শিল্প উন্নয়ন কর্পোরেশনের পরিচালক নিযুক্ত হন। ১৯৬৮-১৯৭৩ মেয়াদে তিনি পল্লী উন্নয়ন একাডেমীর পরিচালক ছিলেন।

তিনি ১৮ জুন ১৯৭৬ থেকে ১৩ এপ্রিল ১৯৭৯ সাল পর্যন্ত মন্ত্রীর মর্যাদায় কৃষি মন্ত্রণালয়ের উপদেষ্টা হিসেবে দায়িত্ব পালন করেন।

মৃত্যু
------

এ কে এম আজিজুল হক ৩ সেপ্টেম্বর ২০০২ মৃত্যুবরণ করেন।

তথ্যসূত্র
---------

1. ↑  Rahman, Syedur (২৭ এপ্রিল ২০১০)। *Historical Dictionary of Bangladesh* (ইংরেজি ভাষায়)। Scarecrow Press। আইএসবিএন 978-0-8108-7453-4। সংগ্রহের তারিখ ১১ মার্চ ২০২২।
2. ↑  মহিউদ্দিন মাহী (১৩ মে ২০১৭)। "সচিবালয়ে মুজাহিদের নামে কালি, 'অক্ষত' যুদ্ধাপরাধী নিজামী"। *ঢাকাটাইমস.কম*। সংগ্রহের তারিখ ১১ মার্চ ২০২২।
3. 1 2  খালেদা হাবিব। *বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১*।
4. 1 2 3 4  "হক, এ.কে.এম আজিজুল"। *বাংলাপিডিয়া*। ২৫ মার্চ ২০১৫। সংগ্রহের তারিখ ১১ মার্চ ২০২২।
5. ↑  জিবলু রহমান। *ভাসানী-মুজিব-জিয়া*। বাংলাদেশ: শ্রীহট্ট প্রকাশ। পৃষ্ঠা ৪৩৬। আইএসবিএন 9789849302728।

বহিঃসংযোগ
---------

* *বাংলাপিডিয়ায় এ কে এম আজিজুল হক*
**কর্ডোবা আমিরাত** (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।

ইতিহাস
------

৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।

৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন। তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।

পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।

৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষণা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।

তথ্যসূত্র
---------

1. ↑  Azizur Rahman, Syed (২০০১)। *The Story of Islamic Spain*। Goodword Books। পৃষ্ঠা 129। আইএসবিএন 978-81-87570-57-8। [Emir Abdullah died on] 16 Oct. 912 after 26 years of inglorious rule leaving his fragmented and bankrupt kingdom to his grandson ‘Abd ar-Rahman. The following day, the new sultan received the oath of allegiance at a ceremony held in the "Perfect salon" (al-majils al-kamil) of the Alcazar.
2. ↑  Catlos, Brian A.। *Kingdoms of faith : a new history of islamic spain*। London। আইএসবিএন 1-78738-003-3। ওসিএলসি 1029788378। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. ↑  Barton, 37.
জসীম উদ্দিন আহমদ, জসীম উদ্‌দীন বা জসিম উদ্দিন নিবন্ধের সাথে বিভ্রান্ত হবেন না।
**জসীম উদ্দিন আহমেদ** (জন্ম ১ জানুয়ারি ১৯৩৩) বাংলাদেশের একজন ভাষা সৈনিক, পরমাণুবিজ্ঞানী ও লেখক। ভাষা আন্দোলনে অবদানের জন্য ২০১৬ সালে তাকে একুশে পদক প্রদান করা হয়েছিল।

জীবনী
-----

জসীম উদ্দিন আহমেদ ১৯৩৩ সালের ১ জানুয়ারি কুমিল্লার দাউদকান্দির গালিয়ার চরে জন্মগ্রহণ করেন। ঢাকা বিশ্ববিদ্যালয়ে পড়াকালীন সময়ে তিনি ভাষা আন্দোলনে অংশগ্রহণ করেছিলেন। ১৯৫২ সালের ২১ ফেব্রুয়ারি তিনি প্রতিবাদ মিছিলে অংশগ্রহণ করেছিলেন। তিনি ও আবুল বরকত একই মিছিলে ছিলেন। পরিস্থিতির মোকাবেলা করার জন্য পুলিশ মিছিলে গুলি চালিয়েছিল। তার শরীরের নিকট দিয়ে অনেক গুলি বেরিয়ে গিয়েছিল। তার সামনে গুলিবিদ্ধ হয়েছিলেন আবুল বরকত।

জসীম উদ্দিন আহমেদ ১৯৫৬ সালে ঢাকা কলেজে শিক্ষকতা পেশায় যোগদানের মাধ্যমে কর্মজীবন শুরু করেন। এরপর, তিনি উচ্চশিক্ষা অর্জনের জন্য যুক্তরাষ্ট্র গমন করেন। সেখান থেকে ডক্টরেট ডিগ্রি লাভ করার পর তিনি দেশে ফিরে আসেন। তিনি ১৯৬৩ সালে ঢাকার আণবিক শক্তি কেন্দ্রে যোগদান করেন। ১৯৭০ সালে তিনি আন্তর্জাতিক পরমাণু শক্তি সংস্থায় যোগদান করেন পরবর্তীতে, তিনি প্রতিষ্ঠানটির পারমাণবিক বিকিরণ নিরাপত্তা বিভাগের প্রধান হিসেবে নিযুক্ত হন। তিনি ১৯৯৪ সালে ঐ পদ থেকে অবসরগ্রহণ করেন।

জসীন উদ্দিন আহমেদ প্রায় ৩৬ টি গ্রন্থ রচনা করেছেন। তিনি ২০১৬ সালের ১৯ ফেব্রুয়ারি এটিএন বাংলায় প্রচারিত *নৈশব্দ যোদ্ধা* শিরোনামের একটি টিভি নাটকে অভিনয় করেছিলেন।

শামসুল হুদা ২০১৬ সালে ভাষা আন্দোলনে অবদানের জন্য একুশে পদক লাভ করেন।

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ" (PDF)। *সংস্কৃতি বিষয়ক মন্ত্রণালয়*। সংগ্রহের তারিখ ১৬ জানুয়ারি ২০২০।
2. 1 2 3  "কানের পাশ দিয়ে বেশ কয়েকটি গুলি ব্যারাকের বারান্দায় বাঁশের চালায় বিঁধে গেল"। *ভোরের কাগজ*। ৫ ফেব্রুয়ারি ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।
3. 1 2 3 4  "হায়াৎ মামুদ, তোয়াব খান, শাহীন সামাদসহ ১৬ জন পাচ্ছেন একুশে পদক"। *বিডিনিউজ২৪.কম*। ১০ ফেব্রুয়ারি ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।
4. ↑  "নিভৃতচারী ভাষা সৈনিককে নিয়ে নৈশব্দ যোদ্ধা"। *জাগোনিউজ২৪.কম*। ৯ ফেব্রুয়ারি ২০১৬। সংগ্রহের তারিখ ১৬ জানুয়ারি ২০২০।
5. ↑  "মাতৃভাষা দিবসে অর্ষার 'নৈশব্দ যোদ্ধা'"। *ভোরের কাগজ*। ১০ ফেব্রুয়ারি ২০১৬। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।

| * দে
* স
একুশে পদক বিজয়ী ২০১৬ |
| --- |
| গবেষণা | 
* এ বি এম আব্দুল্লাহ
* মংছেন চীং মংছিন

 |  |
| ভাষা ও সাহিত্য | 
* জ্যোতিপ্রকাশ দত্ত
* হাবীবুল্লাহ সিরাজী
* হায়াৎ মামুদ

 |
| ভাষা আন্দোলন | 
* কাজী এবাদুল হক
* জসীম উদ্দিন আহমেদ
* সাঈদ হায়দার
* সৈয়দ গোলাম কিবরিয়া (মরণোত্তর)

 |
| মুক্তিযুদ্ধ | 
* মফিদুল হক

 |
| শিল্পকলা | 
* অমরেশ রায় চৌধুরী (সঙ্গীত)
* আমানুল হক (নৃত্যকলা)
* কাজী আনোয়ার হোসেন (মরণোত্তর, চিত্রকলা)
* জাহানারা আহমেদ (নাট্যকলা)
* শাহীন সামাদ (সঙ্গীত)

 |
| সাংবাদিকতা | 
* তোয়াব খান

 |
| 
একুশে পদক বিজয়ী
২০১১
২০১২
২০১৩
২০১৪
২০১৫
**২০১৬** 
২০১৭
২০১৮
২০১৯
২০২০
২০২১
 |
**মো. নুরুল হক মিয়া** (**প্রফেসর মো. নূরুল হক মিয়া** যুক্ত নামে অধিক পরিচিত) (১ জুলাই ১৯৪৪ — ২০ ফেব্রুয়ারি ২০২১) ঢাকা কলেজের অধ্যক্ষ ও রসায়ন বিভাগের প্রধান ছিলেন। তিনি উচ্চমাধ্যমিক ও ডিগ্রী শ্রেণির পাঠ্যবই রচনার জন্য খ্যাত।

জীবনী
-----

নুরুল হক ১৯৪৪ সালের ১ জুলাই গাজীপুর জেলার শ্রীপুর উপজেলার এক সম্ভ্রান্ত মুসলিম পরিবারে জন্মগ্রহণ করেন। তার পিতা এলাহি বক্স ও মাতা সালেমুন্নেসা। ১৯৬৭ সালে ঢাকা বিশ্ববিদ্যালয় থেকে রসায়ন নিয়ে পড়াশুনা সমাপ্ত করেন। ছাত্রজীবনে আব্দুর রাজ্জাক, তোফায়েল আহমেদ তার সহপাঠী ছিলেন।

১৯৬৯ সালে জগন্নাথ কলেজে শিক্ষক হিসেবে যোগদানের মাধ্যমে তার কর্মজীবনের সূচনা হয়। পরবর্তীতে সিলেট এম সি কলেজ, আনন্দ মোহন কলেজ, ময়মনসিংহ, টাংগাইল করটিয়া কলেজ, ঢাকা বিজ্ঞান কলেজ ও ঢাকা কলেজে অধ্যাপনা করেছেন। তিনি ঢাকা কলেজে চার বছর রসায়ন বিভাগের প্রধান ও ২০০১ সালে ভারপ্রাপ্ত অধ্যক্ষ হিসেবে দায়িত্ব পালন করেছিলেন।

রসায়ন নিয়ে বই লেখার জন্য তার খ্যাতি ছিল। উচ্চমাধ্যমিক ও ডিগ্রী শ্রেণির জন্য তার রচিত বইয়ের সংখ্যা ৭টি। ১৯৭৩ থেকে ১৯৯৯ পর্যন্ত এগুলোই একমাত্র পাঠ্যবই ছিল।

ছাত্রজীবন থেকেই তিনি তাবলিগ জামাতের সঙ্গে জড়িত ছিলেন। শিক্ষকতা জীবনে তার ছাত্রদের মধ্যে মার্কিন বিজ্ঞানী এম জাহিদ হাসান উল্লেখযোগ্য।

তিনি শাইখুল হাদীস হিসেবে খ্যাত আজিজুল হকের জামাতা। পারিবারিক জীবনে তিনি দুই ছেলে ও ছয় কন্যার জনক এবং সবাই হাফেজ। এনামুল হক ও এহসানুল হক, ছেলেদ্বয় ইসলামি পণ্ডিত ও জামিয়া রাহমানিয়া আরাবিয়া, ঢাকার শিক্ষক হিসেবে কর্মরত আছেন।

২০২১ সালের ২০ ফেব্রুয়ারি ঢাকার আজিমপুরস্থ নিজ বাসভবনে তিনি মৃত্যুবরণ করেন। মৃত্যুকালে তার বয়স হয়েছিল ৭৬ বছর।

আরও দেখুন
---------

* ঢাকা কলেজ
* আজিজুল হক
* মামুনুল হক

তথ্যসূত্র
---------

1. ↑  "৮ হাফেজ সন্তানের বাবা, রসায়ন বইয়ের লেখক আর নেই"। *সময় টিভি*। সংগ্রহের তারিখ ২০২১-০৪-১২।
2. ↑  আজাদ, মো. আলী এরশাদ হোসেন (২০ মে ২০২০)। "৮ হাফেজের গর্বিত পিতা ঢাকা কলেজের অধ্যক্ষ"। *কালের কণ্ঠ*। সংগ্রহের তারিখ ২০২১-০১-০৬।
3. ↑  "ঢাকা কলেজের সাবেক প্রিন্সিপালের আট সন্তানই হাফেজে কোরআন"। *যুগান্তর*। সংগ্রহের তারিখ ২০২১-০১-০৬।
4. ↑  "রসায়ন বইয়ের বিখ্যাত লেখক প্রফেসর নূরুল হক মিয়া আর নেই"। *যুগান্তর*। সংগ্রহের তারিখ ২০২১-০২-২০।
5. ↑  "ঢাকা কলেজের সাবেক অধ্যক্ষ অধ্যাপক মো. নূরুল হক আর নেই | বাংলাদেশ প্রতিদিন"। *বাংলাদেশ প্রতিদিন*। সংগ্রহের তারিখ ২০২১-০৪-১২।

বহিঃসংযোগ
---------

* ইউটিউবে নুরুল হক মিয়ার জীবনী
* একটি সাক্ষাৎকার

প্রবেশদ্বার: জীবনী
**নেপাল স্কাউটস** ("नेपाल स्काउट") হল নেপালের জাতীয় স্কাউটিং এবং গাইড সংস্থা। যারা নেপালে প্রতিষ্ঠিত হয়১৯৫২ সালে। এটি ১৯৬৯ সালে বিশ্ব স্কাউট সংস্থা সদস্য হয় এবং পরে ১৯৮৫ সালে ওয়ার্ল্ড অ্যাসোসিয়েশন অফ গার্ল গাইড এবং গার্ল স্কাউটের সদস্য হয়। 
এই সংস্থাটি স্কাউট সদস্য ১৯,৯৫৩ জন (২০১১ সালের হিসাবে)  এবং গার্লস গাইড সদস্য ১১,৯৬২ জন (২০০৩ সালের হিসাবে)

ইতিহাস
------

২০০৭ সালে স্কাউটিং-এর শতবর্ষের অংশ হিসাবে, নেপাল হিমালয়ের উরকেমা পিকের নাম পরিবর্তন করে রবার্ট ব্যাডেন পাওয়েল করেন।  ২০১৬ সালে নেপাল স্কাউট পতাকাটি প্রথমবারের মতো এভারেস্ট পর্বত চূড়ায় নিয়ে যায়। অনিশ লুইটেল হলেন নেপালের প্রথম স্কাউট যিনি এভারেস্টে চূড়া উঠেছিলেন।

কার্যক্রম
---------

স্কাউট প্রোগ্রামগুলো হস্তশিল্প, হাইকিং, ক্যাম্পিং, প্রকৃতি সংরক্ষণ এবং সম্প্রদায়ের উন্নয়নের উপর ফোকাস করে। বিভিন্ন সেবামূলক কার্যক্রমের মধ্যে রয়েছে বয়স্ক সাক্ষরতা অভিযান, খাদ্য উৎপাদন, শিশুদের জন্য টিকাদান এবং মাদকের অপব্যবহার শিক্ষা। ভূমিকম্প, বন্যা, ভূমিধস, দাবানল এবং অন্যান্য প্রাকৃতিক দুর্যোগের সময় ত্রাণ কার্যক্রম করা হয়।

প্রশিক্ষণ কেন্দ্র
-----------------

সুন্দরীজল, কাঠমান্ডুর নেপাল স্কাউট জাতীয় প্রশিক্ষণ কেন্দ্রের মনোরম দৃশ্য
নেপালের স্কাউটের কাঠমান্ডুর সুন্দরীজলে তার জাতীয় প্রশিক্ষণ কেন্দ্র রয়েছে। আন্তর্জাতিক প্রশিক্ষণ কেন্দ্রটি নুওয়াকোট জেলার কাকানিতে অবস্থিত।

* রোভার/রেঞ্জার: বয়স ১৬ থেকে ২৫

স্কাউট মটো
----------

* শাবক: যথাসাধ্য চেষ্টা করা (আপনার সেরাটা করুন)
* স্কাউটস:সদা প্রস্তুত (প্রস্তুত হও)
* রোভার: *सेवा Sewa (Service)* (সেবা)

প্রতীক
------

নেপাল স্কাউটস-এর সদস্যপদ ব্যাজ নেপালের পতাকার উপাদান, এবং মেয়েদের প্রতিনিধিত্ব করার জন্য ট্রেফয়েল এবং ছেলেদের প্রতিনিধিত্ব করার জন্য ফ্লেউর-ডি-লিস পাশাপাশি পশ্চিমা এবং নেপালি উভয় ক্যালেন্ডারে প্রতিষ্ঠার তারিখ অন্তর্ভুক্ত করে। 

স্কাউট স্তরের সর্বোচ্চ পর্যায় হলো 'কিংস ব্যাজ' যদিও বিপ্লবের পর এটি এখন *এভারেস্ট ব্যাজ* ।

নেপালের আন্তর্জাতিক স্কাউটিং ইউনিট
----------------------------------

কাঠমান্ডুতে আমেরিকান বয়েজ স্কাউট ডাইরেক্ট সার্ভিস প্যাক এবং ট্রুপ ৯০০ সহ নেপালের সক্রিয় প্রবাসী স্কাউট গ্রুপ রয়েছে। এগুলি লিঙ্কন স্কুল দ্বারা স্পনসর করা হয়েছে এবং বয় স্কাউটস অফ আমেরিকার ডাইরেক্ট সার্ভিস শাখার সাথে যুক্ত আছে। যা সারা বিশ্বের ইউনিটগুলিকে সমর্থন করে৷

তথ্যসূত্ৰ
---------

1. ↑  "Nepalscouts.org.np"। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Triennial review: Census as at 1 December 2010" (পিডিএফ)। World Organization of the Scout Movement। ৮ মে ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০১-১৩।
3. ↑  "Baden Powell Peak in Langtang region"। Explore Himalaya Travel & Adventure। ২০০৮-০৭-২৬ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৬।
4. ↑  "Scout.org"। ৫ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২৩। Scouter Anish Luitel, of Nepal Scouts who had successfully scaled the Mount Everest on 2073/02/05 at 5:27 am. hoisted the National Flag, Nepal Constitution Flag and Nepal Scout Flag, at the Mt. Everest
5. ↑  "Nepali youth Scout climbs Everest for the second time"।
**আঁতনিউ দামাজিউ** (পর্তুগিজ: *António Rosa Damásio আ-ধ্ব-ব: ɐ̃'tɔniu dɐ'maziu*) (জন্ম ১৯৪৪, লিসবন, পর্তুগাল) একজন পর্তুগিজ আচরণবাদী স্নায়ুচিকিৎসক ও স্নায়ুবিজ্ঞানী। তিনি ১৯৭৬ সাল থেকে মার্কিন যুক্তরাষ্ট্রে কর্মরত আছেন। ১৯৭৬ থেকে ২০০৫ সাল পর্যন্ত তিনি আইওয়া বিশ্ববিদ্যালয়ের হসপিটাল ও ক্লিনিকসমূহের স্নায়ুচিকিৎসা বিভাগের প্রধান ছিলেন। বর্তমানে তিনি সাদার্ন ক্যালিফোর্নিয়া বিশ্ববিদ্যালয়ের মস্তিষ্ক ও সৃষ্টিশীলতা ইন্সটিটিউটের প্রধান। এর আগে তিনি ২০ বছর ধরে আইওয়া বিশ্ববিদ্যালয়ে স্নায়ুবিদ্যার চেয়ারের দায়িত্বে ছিলেন।

দামাজিউ অনুভূতি ও আবেগের সাথে মস্তিষ্কের সম্পর্কের উপর অনেকগুলি জনপ্রিয় বই লিখেছেন। ১৯৯৪ সালে রচিত *Descartes' Error: Emotion, Reason and the Human Brain* বইটি লস অ্যাঞ্জেলেস গ্রন্থ পুরস্কারের জন্য মনোনীত হয়; এটি ৩০টিরও বেশি ভাষায় অনূদিত হয়েছে। তার দ্বিতীয় বইয়ের নাম *The Feeling of What Happens: Body and Emotion in the Making of Consciousness*; নিউ ইয়র্ক টাইমস বুক রিভিউ এটিকে ২০০১ সালের সেরা দশটি বইয়ের একটির মর্যাদা দেয়। এই বইটিরও ৩০টির মত আন্তর্জাতিক সংস্করণ বেরিয়েছে। ২০০৩ সালের দামাজিউর সর্বশেষ বইটি ছাপা হয়, যার শিরোনাম *Looking for Spinoza: Joy, Sorrow, and the Feeling Brain*; এই বইতে তিনি দর্শন এবং স্নায়ুজীববিজ্ঞানের মধ্যে সম্পর্ক বিশ্লেষণ করেছেন এবং বলেছেন এ থেকে মানুষের নৈতিকতার ভিত্তি সম্পর্কে নির্দেশনা পাওয়া সম্ভব।

তথ্যসূত্র
---------

1. ↑  "Faculty Profile"। ২২ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মে ২০২০।
2. ↑
**মোহাম্মদ নুরুল করিম** (২৮ নভেম্বর ১৯০৯ - ২৪ সেপ্টেম্বর ১৯৯২) একজন বাংলাদেশী লেখক ও ইতিহাসের অধ্যাপক। তিনি ঢাকা কলেজের উপাধ্যক্ষ এবং রাজশাহী সরকারি টিচার্স ট্রেনিং কলেজের অধ্যক্ষ ছিলেন।

প্রাথমিক জীবন এবং শিক্ষা
------------------------

করিমের জন্ম ফেনীতে। তিনি কলকাতা বিশ্ববিদ্যালয়ের অধীনে ফেনী কলেজ থেকে ইতিহাসে স্নাতক (সম্মান) সম্পন্ন করেন। তিনি ১৯৩৫ সালে ঢাকা বিশ্ববিদ্যালয় থেকে ইতিহাসে স্নাতোকোত্তর ডিগ্রি লাভ করেন এবং প্রথম শ্রেণিতে প্রথম হন।

কর্মজীবন
--------

করিম বিভিন্ন পদে ভিন্ন ভিন্ন শিক্ষা প্রতিষ্ঠানে কাজ করেছেন। তিনি ১৯৩৬ থেকে ১৯৩৭ সাল পর্যন্ত ঢাকা বিশ্ববিদ্যালয়ে ইতিহাস বিভাগের প্রভাষক হিসাবে দায়িত্ব পালন করেন। দীর্ঘ কর্মজীবনে তিনি বিভিন্ন কলেজে ইতিহাসের বিভাগীয় প্রধান এবং ঢাকা কলেজ সহ একাধিক কলেজের উপাধ্যক্ষ হিসাবে দায়িত্ব পালন করেন। তিনি রাজশাহী সরকারি টিচার্স ট্রেনিং কলেজের অধ্যক্ষ ছিলেন। 

তিনি রাজশাহী বিশ্ববিদ্যালয়ের সিন্ডিকেটের সদস্যও ছিলেন। তিনি ঢাকা ও রাজশাহী শিক্ষা বোর্ডে ইতিহাসের প্রধান পরীক্ষক হিসেবে দায়িত্ব পালন করেন এবং প্রাথমিক ও মাধ্যমিক স্তরের অসংখ্য পাঠ্যপুস্তক রচনা, পর্যালোচনা ও সম্পাদনা করেন।

গবেষণা কর্ম
-----------

*দ্য বাংলাদেশ অবজার্ভার* এবং *দ্য বাংলাদেশ টাইমস* সহ খ্যাতিমান পত্রিকায় করিম নিয়মিত লেখালিখি করতেন। ইসলামী সংস্কৃতি এবং ইতিহাস সংশ্লিষ্ট বেতার অনুষ্ঠানে আলোচক হিসেবে তিনি নিয়মিত অংশগ্রহণ করতেন। তিনি দেশ-বিদেশের অনেক সম্মেলনে প্রবন্ধ উপস্থাপন করেন।

বাংলা এবং ইংরেজি উভয় ভাষায় তিনি বেশ কয়েকটি বই রচনা করেন। তার বহুল প্রশংসিত বইগুলির মধ্যে রয়েছে,

* *ইসলাম: এ রিলিজিয়ন অফ ট্রুথ* (ইসলাম: সত্যের ধর্ম), ১৯৮০
* *দ্য বেকন লাইট অফ ইসলাম* (ইসলামের আলোকবর্তিকা আলো), ১৯৮৩

অনুদান
------

অধ্যাপক করিম ১৯৯১ সালে তার নিজের নামানুসারে বাংলাদেশের এশিয়াটিক সোসাইটিতে *অধ্যাপক মোহাম্মদ নুরুল করিম ট্রাস্ট ফান্ড* প্রতিষ্ঠা করেন। এই ট্রাস্ট ফান্ডটি *আরবি, ইসলামী শিক্ষা, ফার্সি ও উর্দু বিষয়ে অধ্যয়নে এশিয়ীদের অবদান*- এই বিস্তৃত ক্ষেত্রে গবেষণাকে পৃষ্ঠপোষকতা প্রদান করে থাকে।

মৃত্যু
------

মোহম্মদ নুরুল করিম ১৯৯২ সালের ২৪ শে সেপ্টেম্বর ঢাকায় মৃত্যুবরণ করেন।[]

তথ্যসূত্র
---------

1. 1 2 3 4  "সাবেক অধ্যক্ষগণ"। *www.ttc.rajshahi.gov.bd*। সংগ্রহের তারিখ ১৪ এপ্রিল ২০২১। [*স্থায়ীভাবে অকার্যকর সংযোগ*]
2. ↑  "BCS Administration Academy Library"। সংগ্রহের তারিখ ১৪ এপ্রিল ২০২১।
3. ↑  "BCS Administration Academy Library"। সংগ্রহের তারিখ ১৪ এপ্রিল ২০২১।
4. ↑  "The Beacon Light of Islam"। সংগ্রহের তারিখ ১৪ এপ্রিল ২০২১।
5. ↑  "Trust Funds"। *www.asiaticsociety.org.bd*। ১৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।
**সঞ্জীব কুমার সিং** ঝাড়খণ্ডের একজন ভারতীয় তীরন্দাজ কোচ। তিনি টাটা ফুটবল একাডেমি অ্যান্ড স্পোর্টস, টাটা স্টিলের প্রধান। তিনি ভারত সরকার কর্তৃক অর্জুন পুরস্কার এবং দ্রোণাচার্য পুরস্কারের প্রাপক।

শিক্ষা এবং কর্মজীবন
-------------------

সঞ্জীব বিড়লা ইনস্টিটিউট অফ টেকনোলজি, মেসরা, রাঁচি থেকে মেকানিক্যাল ইঞ্জিনিয়ারিংয়ে বিই ডিগ্রি এবং এক্সএলআরআই, জামশেদপুর থেকে বিজনেস ম্যানেজমেন্টে ডিপ্লোমা লাভ করেন।  একজন অপেশাদার তীরন্দাজ হিসাবে শুরু করে, সঞ্জীব সিং বিভিন্ন আন্তর্জাতিক ক্রীড়া সভায় ভারতের জন্য অনেক খ্যাতি অর্জন করেছিলেন। তার কৃতিত্বের তালিকায় রয়েছে এশিয়ান চ্যাম্পিয়নশিপে ১টি ব্রোঞ্জ, ফেডারেশন কাপ ইন্টারন্যাশনাল মিটে ১টি স্বর্ণ ও ১টি ব্রোঞ্জ। ভারতীয় তীরন্দাজ দলের কোচ হিসেবেও কাজ করেছেন তিনি। তার দক্ষ নির্দেশনায়, ভারতে দ্বিতীয় দক্ষিণ এশিয়ান আরচারি চ্যাম্পিয়নশিপে দলটি ১২টি স্বর্ণ ও ১০টি রৌপ্য পদক জিতেছে। সঞ্জীবা টাটা হাউজিং ডেভেলপমেন্ট কোম্পানিতে ভাইস প্রেসিডেন্ট হিসেবে কাজ করছেন।

পুরস্কার
--------

১৯৯২ সালে, সঞ্জীব ভারতীয় তীরন্দাজে অবদানের জন্য ভারত সরকার কর্তৃক অর্জুন পুরস্কার পান। তিনি ২০০৭ সালে দ্রোণাচার্য পুরস্কার   পেয়েছেন।

তথ্যসূত্র
---------

1. ↑  "Honour for mentor of archers - Sanjeeva singh to get Dronacharya award on August 29"। *www.telegraphindia.com*। সংগ্রহের তারিখ ২০২০-০৮-০৯।
2. ↑  "Sanjeeva Singh: A Higher Aim | Tata group"। *www.tata.com* (ইংরেজি ভাষায়)। সংগ্রহের তারিখ ২০২০-০৮-০৯।
3. ↑  "List of Past Dronacharya Award Recipients"। Government of India। ২০০৯-০৬-১৯ তারিখে মূল থেকে আর্কাইভ করা। সংগ্রহের তারিখ ২০১০-০১-২২।
4. ↑  "Sanjeeva Singh from Tata Steel receives the Dronacharya Award from The President of India, currently working with NDPL a tata power co. in Delhi"। Tata Steel। ২০০৮-০৮-২৯। ২০১০-০২-০৫ তারিখে মূল থেকে আর্কাইভ করা। সংগ্রহের তারিখ ২০১০-০১-২২।
একই নামের অন্য ব্যক্তিদের নিবন্ধের জন্য নিজাম উদ্দিন আহমেদ (দ্ব্যর্থতা নিরসন) দেখুন।

**নিজামউদ্দিন আহমেদ** একজন বাংলাদেশী স্থপতি, শিক্ষাবিদ ও বীর মুক্তিযোদ্ধা। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অবসরপ্রাপ্ত অধ্যাপক এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির (বিইউএফটি) সাবেক উপাচার্য। তিনি ২০২২ সালে জাতীয় বিশ্ববিদ্যালয়ের উপ-উপাচার্য হিসেবে যোগদান করেন।

শিক্ষাজীবন
----------

তিনি যুক্তরাজ্যের শেফিল্ড বিশ্ববিদ্যালয় থেকে পিএইচডি লাভ করেন। একই বিশ্ববিদ্যালয় থেকে তিনি পোস্ট ডক্টরেট ডিগ্রি সম্পন্ন করেন। তিনি কমনওয়েলথ স্কলার ও ফেলো ছিলেন।

কর্মজীবন
--------

নিজামউদ্দিন আহমেদ তিন দশকেরও বেশি সময় ধরে বাংলাদেশ প্রকৌশল বিশ্ববিদ্যালয়ের স্থাপত্য বিভাগে অধ্যাপনা করেছেন। অধ্যাপনার পাশাপাশি তিনি ডিন ও বিভাগীয় প্রধান হিসেবেও দায়িত্ব পালন করেছেন। তিনি বুয়েটের শিক্ষক সমিতির সাবেক সাধারণ সম্পাদক। খেলাধুলার প্রতি আগ্রহী নিজামউদ্দিন দীর্ঘদিন বাংলাদেশ টাইমস ও ডেইলি স্টার পত্রিকায় ক্রীড়া সাংবাদিকতায় যুক্ত ছিলেন। তিনি বাংলাদেশ ক্রিকেট বোর্ডের পরিচালক হিসেবেও দায়িত্ব পালন করেছেন। তিনি ২ নম্বর সেক্টরের প্রশিক্ষণপ্রাপ্ত একজন মুক্তিযোদ্ধা ছিলেন।

নিজামউদ্দিন আহমেদ বিজিএমইএ ইউনিভার্সিটি অব ফ্যাশন অ্যান্ড টেকনোলজির (বিইউএফটি) উপাচার্য ছিলেন। ২০২২ সালে তিনি জাতীয় বিশ্ববিদ্যালয়ের উপ-উপাচার্য হিসেবে যোগ দেন।

প্রকাশনা
--------

তিনি কিশোর বিশ্ব স্থাপত্য, অগ্নি নিরাপত্তা, অকোসিস অব আর্কিটেক্ট, ইন্ডাস্ট্রিয়াল আর্কিটেকচার ফর ডেভেলপিং কান্ট্রিজ প্রভৃতি বইয়ের রচয়িতা।

স্থাপত্যকর্ম
------------

নিজামউদ্দিন আহমেদ ছায়ানট, শিল্পকলা একাডেমি নাট্যশালা, সেনাকুঞ্জ, রোভার পল্লী অডিটোরিয়াম, গলফ গার্ডেন অডিটোরিয়াম প্রভৃতির ইন্টেরিয়র ডিজাইন করেছেন। এছাড়া তার উল্লেখযোগ্য স্থাপত্যকর্মের মধ্যে রয়েছে—

* কুর্মিটোলা গলফ ক্লাব
* এমআইএসটি হোস্টেল
* অ্যাপেক্স ফুটওয়ার বিল্ডিং
* রাঙামাটি ওয়াটরফল রিসোর্ট
* বাংলাদেশ ইউনিভার্সিটি অব প্রফেশনালস

তথ্যসূত্র
---------

1. 1 2  "স্থপতি ড. নিজাম উদ্দিন বিইউএফটির নতুন উপাচার্য"। *জাগোনিউজ২৪.কম*। ২০ জুন ২০১৭। সংগ্রহের তারিখ ৪ সেপ্টেম্বর ২০২২।
2. 1 2  "জাতীয় বিশ্ববিদ্যালয়ের নতুন উপ-উপাচার্য স্থপতি অধ্যাপক নিজামুদ্দিন"। *আজকের পত্রিকা*। ৯ ফেব্রুয়ারি ২০২২। সংগ্রহের তারিখ ৪ সেপ্টেম্বর ২০২২।
3. ↑  "জাতীয় বিশ্ববিদ্যালয়ের উপ-উপাচার্য হিসেবে স্থপতি ড. নিজামউদ্দিন আহমেদ-এর যোগদান"। *যায়যায়দিন*। ৯ ফেব্রুয়ারি ২০২২। সংগ্রহের তারিখ ৪ সেপ্টেম্বর ২০২২।
4. ↑  "জাতীয় বিশ্ববিদ্যালয়ের প্রোভিসি হলেন ড. নিজামউদ্দিন আহমেদ"। *নয়া দিগন্ত*। ১০ ফেব্রুয়ারি ২০২২। সংগ্রহের তারিখ ৪ সেপ্টেম্বর ২০২২।
**বাংলাদেশ লোক-প্রশাসন প্রশিক্ষণ কেন্দ্র** (সংক্ষেপে: **বিপিএটিসি**) একটি সংবিধিবদ্ধ প্রশিক্ষণমূলক প্রতিষ্ঠান যা সরকারি, বেসরকারি ও স্বশাসিত প্রতিষ্ঠানের কর্মকর্তাদের প্রশিক্ষণ দিয়ে থাকে। এটি ঢাকা জেলার সাভারে ঢাকা-আরিচা মহাসড়কের পাশে অবস্থিত। এছাড়া এর প্রশাসনিক তত্ত্বাবধানে ঢাকা, চট্টগ্রাম, রাজশাহী ও খুলনা বিভাগের সদর দপ্তরে চারটি আঞ্চলিক লোকপ্রশাসন প্রশিক্ষণ কেন্দ্র রয়েছে।

প্রতিষ্ঠা
---------

বাংলাদেশ লোক-প্রশাসন প্রশিক্ষণ কেন্দ্রের প্রবেশ পথ
প্রতিষ্ঠানটি ২৮ এপ্রিল, ১৯৮৪ সালে প্রতিষ্ঠিত হয়। এটি বাংলাদেশ লোক-প্রশাসন প্রশিক্ষণ কেন্দ্র অধ্যাদেশ ১৯৮৪ দ্বারা গঠিত ও পরিচালিত।

প্রশাসনিক ও রাজনৈতিক অবকাঠামো
-----------------------------

১৯৮৪ সালের ২৬ নং অধ্যাদেশের আওতায় লোকপ্রশাসন ও ব্যবস্থাপনার জন্য প্রতিষ্ঠানটি একটি সমন্বিত জাতীয় সংবিধিবদ্ধ প্রশিক্ষণ কেন্দ্র হিসেবে প্রতিষ্ঠিত হয়। সরকারের একজন সচিব এর প্রধান কর্মকর্তা। তার পদবী রেক্টর। রেক্টরের অধীনে পাঁচটি বিভাগের দায়িত্বপ্রাপ্ত যুগ্ম-সচিব পর্যায়ে রয়েছে পাঁচজন এমডিএস। বিভাগগুলো হলো: ব্যবস্থাপনা ও লোকপ্রশাসন, কর্মসূচি প্রণয়ন ও পর্যবেক্ষণ, উন্নয়ন ও অর্থনৈতিক বিষয়াদি, গবেষণা ও নির্দেশনা এবং প্রকল্প প্রণয়ন। একজন মন্ত্রীর সভাপতিত্বে ১২-সদস্য বিশিষ্ট বোর্ড অব গভর্নরস প্রতিষ্ঠানটির সাধারণ নীতিমালা নির্ধারণ করে।

কার্যক্রম
---------

এ প্রতিষ্ঠানের বিশেষ উদ্দেশ্য হচ্ছে জাতীয় পর্যায়ে লোকপ্রশাসনের ব্যবস্থাপনা ও উন্নয়নের জন্য সরকারি ও বেসরকারি কর্মকর্তাদের প্রয়োজনীয় জ্ঞান ও কলাকৌশল শিক্ষাদানের মাধ্যমে তাঁদের উন্নয়ন সাধন করা। সে উদ্দেশ্যে প্রতিষ্ঠানটির কার্যক্রমের মধ্যে রয়েছে বাংলাদেশ সিভিল সার্ভিসে নবনিযুক্ত ক্যাডারদের মৌলিক প্রশিক্ষণ, মধ্যম স্তরের ও সিনিয়র সরকারি কর্মকর্তাদের চাকুরিকালীন প্রশিক্ষণ এবং পাবলিক করপোরেশন, স্থানীয় কর্তৃপক্ষ ও বেসরকারি প্রতিষ্ঠানের কর্মকর্তাদের প্রশিক্ষণ প্রদান। এছাড়া উল্লেখযোগ্য কার্যক্রমের মদ্যে রয়েচেহ লোকপ্রশাসন, ব্যবস্থাপনা ও উন্নয়ন বিষয়ে গবেষণা পরিচালনা, প্রশাসন ও উন্নয়ন বিষয়ক সমস্যা সমাধানে সরকারকে পরামর্শ দান, প্রশাসন ও উন্নয়ন বিষয়ক বই, সাময়িকী ও প্রতিবেদন প্রকাশ, গ্রন্থাগার ও পাঠকক্ষ প্রতিষ্ঠা ও পরিচালনা এবং অধ্যাদেশে বর্ণিত অন্যান্য বিষয় বাস্তবায়ন করা। সরকার লোকপ্রশাসন বিষয়ে প্রশিক্ষণ ও গবেষণা সম্পর্কিত অন্যান্য কাজ সম্পাদনের জন্যও বিপিএটিসি-কে নির্দেশ দিতে পারে।

ক্যাডার ও নন-ক্যাডারভুক্ত সকল সরকারি কর্মকর্তা বিপিএটিসি-র প্রশিক্ষণের আওতাধীন। নবনিযুক্ত বিসিএস ক্যাডার কর্মকর্তা থেকে ঊর্ধ্বতন নীতিনির্ধারক এর অন্তর্ভুক্ত। বিপিএটিসি-র প্রশিক্ষণ কর্মসূচি সার্বিকভাবে দুই শ্রেণিতে বিভক্ত: একটি মৌলিক কোর্স, অন্যটি স্বল্পমেয়াদি বিশেষ কোর্স। স্বল্পমেয়াদি কোর্সের মেয়াদ ১-৪ সপ্তাহ মেয়াদের এবং মৌলিক কোর্সের মেয়াদ ১০-১৬ সপ্তাহ।

তথ্যসূত্র
---------

1. 1 2  "About BPATC - বাংলাদেশ লোক প্রশাসন প্রশিক্ষণ কেন্দ্রের দাপ্তরিক ওয়েবসাইট *(৩ জুন, ২০১৭ তারিখে সংগৃহিত)*"। ১৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।
2. ↑  "বাংলাদেশ লোকপ্রশাসন প্রশিক্ষণ কেন্দ্র"।

বহিঃসংযোগ
---------

* বাংলাদেশ লোক প্রশাসন প্রশিক্ষণ কেন্দ্র, সাভার  ওয়েব্যাক মেশিনে আর্কাইভকৃত ৬ জুন ২০১৭ তারিখে
* আঞ্চলিক লোক প্রশাসন প্রশিক্ষণ কেন্দ্র, চট্টগ্রাম
**মোহাম্মদ ফৈয়াজ খান** একজন বাংলাদেশী শিক্ষাবিদ। তিনি বেসরকারি বিশ্ববিদ্যালয়, গ্রিন ইউনিভার্সিটি অব বাংলাদেশের (জিইউবি) সাবেক উপ-উপাচার্য এবং বাংলাদেশ ইউনিভার্সিটি অব বিজনেস অ্যান্ড টেকনোলজির (বিইউবিটি) বর্তমান উপাচার্য।

শিক্ষাজীবন
----------

তিনি বাংলাদেশ প্রকৌশল বিশ্ববিদ্যালয়ের (বুয়েট) তড়িৎ ও ইলেক্ট্রনিক প্রকৌশল বিভাগ থেকে ১৯৭৪ সালে বিএসসি (স্নাতক) ও ১৯৭৭ সালে এমএসসি ডিগ্রি লাভ করেন। তিনি ২০০৮ সালে বুয়েট থেকে পিএইচডি ডিগ্রি অর্জন করেন।

কর্মজীবন
--------

ফৈয়াজ খান বাংলাদেশ প্রকৌশল বিশ্ববিদ্যালয়ে শিক্ষকতা করেছেন। চার দশকের বেশি সময় ধরে শিক্ষকতা, গবেষণা ও প্রশাসনিক কাজে যুক্ত থাকার অভিজ্ঞতা রয়েছে তার।

তিনি বাংলাদেশ ইউনিভার্সিটি অব বিজনেস অ্যান্ড টেকনোলজির (বিইউবিটি) তড়িৎ ও ইলেকট্রনিকস প্রকৌশল বিভাগে শিক্ষকতা করেছেন। এছাড়া তিনি বিইউবিটির প্রকৌশল ও ফলিত বিজ্ঞান অনুষদের ভারপ্রাপ্ত ডিন এবং দেশি-বিদেশি বিভিন্ন প্রতিষ্ঠানের উপদেষ্টা হিসেবেও দায়িত্ব পালন করেন।

মোহাম্মদ ফৈয়াজ খান ২০২০ সালের ১ জুলাই পরবর্তী চার বছরের জন্য বাংলাদেশ ইউনিভার্সিটি অব বিজনেস অ্যান্ড টেকনোলজির উপাচার্যের দায়িত্বভার গ্রহণ করেন। এর আগে তিনি গ্রিন ইউনিভার্সিটি অব বাংলাদেশের (জিইউবি) উপ-উপাচার্য হিসেবে দায়িত্ব পালন করেন।

পুরস্কার
--------

তিনি আই-ট্রিপল-ই বেস্ট পেপার (যুক্তরাষ্ট্র, ১৯৯৪) সহ বিভিন্ন পুরস্কার ও সম্মাননা লাভ করেন।

তথ্যসূত্র
---------

1. ↑  "বিইউবিটির নতুন ভাইস চ্যান্সেলর প্রফেসর ড. মোহাম্মদ ফৈয়াজ খান"। *বণিক বার্তা*। ২ জুলাই ২০২০। সংগ্রহের তারিখ ২৭ আগস্ট ২০২১।
2. ↑  "বিইউবিটি'র নতুন ভিসি প্রফেসর ড. মোহাম্মদ ফৈয়াজ খান"। *ক্যাম্পাসলাইভ২৪.কম*। ১ জুলাই ২০২০। ২৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০২১।
3. ↑  "বিইউবিটির নয়া ভিসি ড. মোহাম্মদ ফৈয়াজ খান"। *বিশ্ববিদ্যালয় ক্যাম্পাস*। সংগ্রহের তারিখ ২৭ আগস্ট ২০২১।
4. 1 2  "বিইউবিটি'র নতুন ভাইস চ্যান্সেলর প্রফেসর ড. মোহাম্মদ ফৈয়াজ খান"। *বাংলাদেশ প্রতিদিন*। ২ জুলাই ২০২০। সংগ্রহের তারিখ ২৭ আগস্ট ২০২১।
এই নিবন্ধটি ছাত্রলীগের প্রতিষ্ঠাতা সভাপতি ও ভাষাসৈনিক দবিরুল ইসলাম সম্পর্কে। ঠাকুরগাঁও-২ আসনের সাংসদ এর জন্য দবিরুল ইসলাম (ঠাকুরগাঁওয়ের রাজনীতিবিদ) দেখুন।

**অ্যাডভোকেট দবিরুল ইসলাম** (১৩ মার্চ ১৯২২-১৩ জানুয়ারি ১৯৬১) ছাত্রলীগের প্রতিষ্ঠাতা সভাপতি, আওয়ামী লীগের প্রতিষ্ঠাতা সদস্য ও পূর্ব পাকিস্তান প্রাদেশিক পরিষদের সদস্য (এমএলএ) ছিলেন।

জন্ম ও প্রাথমিক জীবন
--------------------

দবিরুল ইসলাম ১৩ মার্চ ১৯২২ সালে তৎকালীন বৃহত্তর দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে জন্মগ্রহণ করেন। তিনি লাহিড়ী এম.ই হাই স্কুল থেকে ১৯৩৮ সালে মেট্রিকুলেশন পাশ করে আইএ ও বিএপাশ করেন রাজশাহী কলেজে। ১৯৪৭ সালে ঢাকা বিশ্ববিদ্যালয়ের আইন বিভাগে ভর্তি হন।

রাজনৈতিক ও কর্মজীবন
-------------------

দবিরুল ১৯৪৭ সালে ঢাকা বিশ্ববিদ্যালয়ে ভর্তির আগে দিনাজপুরে বৃটিশ বিরোধী আন্দোলনে সত্রিয় ছিলেন। ঢাকা বিশ্ববিদ্যালয়ে চতুর্থ শ্রেণির কর্মচারীদের ন্যায্য দাবি আন্দোলন জড়িয়ে পড়ায় শেখ মুজিবুর রহমান ও অন্যান্যদের সাথে তিনিও ঢাকা বিশ্ববিদ্যালয় থেকে আজীবন বহিষ্কৃত হন।

১৯৪৮ সালে সদ্য প্রতিষ্ঠিত পাকিস্তানে পূর্ব পাকিস্তান ছাত্রলীগের প্রথম আহবায়ক কমিটিতে শেখ মুজিবুর রহমান ও অলি আহাদ সহ ১৪ জন প্রতিনিধির সাথে তিনিও সদস্য নির্বাচিত হন।

৪ জানুয়ারি ১৯৪৯ সালে পূর্ব পাকিস্তান মুসলিম ছাত্রলীগের প্রথম কাউন্সিলে তিনি ঢাকা জেলখানা থাকাবস্থায় ছাত্রলীগের প্রথম কেন্দ্রীয় সভাপতি নির্বাচিত করা হয়ে ১৯৪৯-১৯৫৩ মেয়াদে দায়িত্ব পালন করেন। তিনি ৫২ সালের বাংলাভাষা আন্দোলনে সত্রিয় অংশগ্রহণ করেন এবং গ্রেফতার হন।

১৯৫৪ সালে নির্বাচনে আওয়ামী লীগ থেকে ঠাকুরগাঁও আসন থেকে মুসলিম লীগের নেতা নুরুল হক চৌধুরীকে পরাজিত করে প্রাদেশিক পরিষদের সদস্য (এমএলএ) নির্বাচিত হন দবিরুল।

১৯৫৬ সালে আবু হোসেন সরকারের মন্ত্রিসভায় তিনি প্রতিমন্ত্রীর মর্যাদায় শিল্প, বাণিজ্য ও শ্রম মন্ত্রণালয়ের পার্লামেন্টারী সেক্রেটারি হিসেবে নিয়োগ পান।

মৃত্যু
------

দবিরুল ইসলাম ১৩ জানুয়ারি ১৯৬১ সালে ৩৮ বছর বয়সে তৎকালীন দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে মৃত্যুবরণ করেন।

স্মারক
------

দবিরুল ইসলামের স্মৃতি রক্ষায় ঠাকুরগাঁও শহরের কালিবাড়িস্থ সাধারণ পাঠাগার চত্বরে তার একটি স্মৃতিস্তম্ভ নির্মাণ করা হয়েছে।

আরও দেখুন
---------

* ঠাকুরগাঁও জেলার ব্যক্তিবর্গের তালিকা

তথ্যসূত্র
---------

1. 1 2  "কিংবদন্তি ছাত্রনেতা ও ভাষাসৈনিক দবিরুল ইসলাম | কালের কণ্ঠ"। *Kalerkantho*। সংগ্রহের তারিখ ২০২০-০১-৩০।
2. ↑  "ঠাকুরগাঁও জেলার প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ৩০ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২০।
3. ↑  "প্রতিষ্ঠাতা সভাপতিকে স্মরণ করলেন না ছাত্রলীগের কেউ! | Purboposhchimbd"। *Purboposchim*। সংগ্রহের তারিখ ২০২০-০১-৩০।
4. ↑  BanglaNews24.com। "ভাষা সৈনিক দবিরুল এখন ইতিহাস"। *banglanews24.com* (ইংরেজি ভাষায়)। সংগ্রহের তারিখ ২০২০-০১-৩০।
5. ↑  বঙ্গবন্ধু শেখ মুজিবুর রহমান। *অসমাপ্ত আত্মজীবনী*। বাংলাদেশ: দি ইউনিভার্সিটি প্রেস লিমিটেড(ইউ পি এল)। পৃষ্ঠা ৩২৯। আইএসবিএন 9789845061957।
6. 1 2  "ভাষাসৈনিক দবিরুল ইসলামের স্মৃতি রক্ষার জন্য | চিঠিপত্র | The Daily Ittefaq"। *archive1.ittefaq.com.bd*। সংগ্রহের তারিখ ২০২০-০১-৩০। [*স্থায়ীভাবে অকার্যকর সংযোগ*]
7. ↑  "ভাষা সৈনিক দবিরুল এখন ইতিহাস"। *বাংলানিউজটোয়েন্টিফোর.কম*। ফেব্রুয়ারি ২০, ২০১২। সংগ্রহের তারিখ ২৯ নভেম্বর ২০২২।
8. ↑  "ভাষাসৈনিক দবিরুল ইসলামের জন্মশতবার্ষিকী"। *একাত্তর টিভি*। ১৪ মার্চ ২০২২। সংগ্রহের তারিখ ২৯ নভেম্বর ২০২২।

বহিঃসংযোগ
---------
**নীলম ভার্মা** Integrity Dating - এর প্রতিষ্ঠাতা। তিনি একজন আন্তর্জাতিক স্পিকার, টিভি উপস্থাপক এবং প্রাক্তন মিস কানাডা এবং মিস ইউনিভার্স ফাইনালিস্ট।

জীবনী
-----

নীলম ভার্মা Integrity Dating এর প্রতিষ্ঠাতা। তিনি একজন আন্তর্জাতিক স্পিকার, টিভি উপস্থাপক এবং প্রাক্তন মিস কানাডা এবং মিস ইউনিভার্স ফাইনালিস্ট। তিনি মিডিয়াতে এবং মাইন্ডভ্যালিতে একজন স্পিকার এবং বিশেষজ্ঞ হিসাবে কাজ করছেন। নীলম পাঠ্যক্রম শেখায় এবং ডেটিংয়ে মানুষকে আরও ইচ্ছাকৃত হতে সাহায্য করার জন্য বিভিন্ন ইভেন্ট করেছেন।  নীলম সিএনএন, ইএসপিএন, ডিসকভারি চ্যানেল, রজার্স মিডিয়া, টিআরটি ওয়ার্ল্ড, কুইবেকর সহ মিডিয়া নেটওয়ার্কগুলির জন্য টিভি উপস্থাপক হিসাবে কাজ করেছেন। তিনি মিস কানাডা খেতাব জিতেছিলেন এবং মিস ইউনিভার্স প্রতিযোগিতার চূড়ান্ত প্রতিযোগী ছিলেন, তিনি দেশের প্রতিনিধিত্বকারী ভারতীয় বংশোদ্ভূত প্রথম মহিলা। তিনি ইয়র্ক ইউনিভার্সিটি-এর শুলিচ স্কুল অফ বিজনেস থেকে স্নাতক ডিগ্রী অর্জন করেন এবং মিডিয়াতে কাজ করার আগে প্রক্টর অ্যান্ড গ্যাম্বল এবং ফরচুন ৫০০ কোম্পানিতে কাজ করেন।

কর্মজীবন
--------

### উদ্যোক্তা

নীলম একজন উদ্যোক্তা এবং ইন্টিগ্রিটি ডেটিং এর প্রতিষ্ঠাতা। কনসাস ডেটিংয়ে একটি বিশ্বব্যাপী আন্দোলন তৈরি করতে, নীলম ২০২০ সালে তার কোম্পানি চালু করেছিলেন। তিনি অনলাইন কোর্স শেখান এবং তিনি দেখান যে বিশ্বব্যাপী এমন ইভেন্ট রয়েছে যা মানুষকে অর্থপূর্ণ সম্পর্ক তৈরি করতে সহায়তা করে।

### টেলিভিশন

নীলম কানাডা, মার্কিন যুক্তরাষ্ট্র, ভারত এবং মধ্যপ্রাচ্যে সকালের অনুষ্ঠান, সংবাদ, বিনোদন এবং লাইফস্টাইল অনুষ্ঠানের জন্য ব্রডকাস্ট সাংবাদিক এবং টিভি হোস্ট হিসাবে কাজ করেছেন। তিনি সেলিব্রিটি, সিইও, নিউ ইয়র্ক টাইমস এর লেখক, ক্রীড়াবিদ এবং আধ্যাত্মিক নেতাদের সাক্ষাৎকার নিয়েছেন। তিনি সি.এন.এন ইন্টারন্যাশনাল থেকে প্রশিক্ষণ নিয়েছেন ।

তিনি ইস্তাম্বুলে, টিআরটি ওয়ার্ল্ডে উপস্থাপক হিসেবে কাজ করেছেন । ইএসপিএন-এর হোস্ট হিসেবে ভারতে "প্রিমিয়ার ফুটসাল"-এর হোস্ট হিসেবে, ডিসকভার চ্যানেলে ডেইলি প্ল্যানেট-এ হোস্ট হিসেবে, সান নিউজ নেটওয়ার্কে ফার্স্ট লুক উইথ নীলম ভার্মা-এ মর্নিং শো হোস্ট হিসেবে কাজ করেছেন। ভার্মা, কানাডায় বলিউড বুলেভার্ড-এর জন্য একটি বিনোদন অ্যাঙ্কর হিসাবে রজার্স মিডিয়া এর সাথেও কাজ করেছেন ।

তিনি জাতিসংঘ, মিস কানাডা পেজেন্ট, মাইন্ডভ্যালি এবং IFFA পুরস্কারের একজন স্পিকার এবং উপস্থাপক ছিলেন।

### মিস ইউনিভার্স

নীলম ভার্মা বিউটিজ ফর এ কজ চ্যারিটি ইভেন্ট, টরন্টো,কানাডা
নীলম ২০০২ সালে মিস ইউনিভার্স কানাডা প্রতিযোগিতা জিতেছিল, ভারতীয় ঐতিহ্যের প্রথম মহিলা হিসেবে তিনি এ খেতাব জিতেছিলেন। তিনি সান জুয়ান, পুয়ের্তো রিকো]]-এ মিস ইউনিভার্স প্রতিযোগিতায় কানাডার প্রতিনিধিত্ব করেছিলেন এবং ফাইনালিস্ট হিসেবে শীর্ষ ১০-এ তালিকাভুক্ত ছিলেন। তিনি মিস ইউনিভার্স কানাডা এর পেজেন্ট হোস্ট হিসেবে কাজ করেছিলেন এবং বিচারক প্যানেলে ছিলেন।

তথ্যসূত্র
---------

1. ↑  "About"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Miss Universe® Canada"। *www.beautiesofcanada.com*। ২০০৭-০২-১৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Integrity Dating"। *www.integritydating.com*। সংগ্রহের তারিখ ৩১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "A Better You, Everyday · Mindvalley"। *Mindvalley*। সংগ্রহের তারিখ ৩১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**পাক্কানার** হলো মালায়লাম লোককাহিনির একটি চরিত্র। বররুচির পুত্র হিসাবে পাক্কানার জন্মগ্রহণ করেছিলেন। বররুচি ছিলেন বিখ্যাত জ্যোতিষী, যিনি রাজা বিক্রমাদিত্যের দরবারে অলংকৃত করেছিলেন। বারোজন সন্তানের মধ্যে বা পারায়ি পেট্টা পান্থিরুকুলাম (পারিয়া মহিলা থেকে জন্ম নেওয়া ১২জন সন্তান) পাক্কানার ছিলেন দ্বিতীয়। ত্রিতালায় মেজথাল অগ্নিহোত্রির বাড়ি ভেমনচেরি মানা থেকে একটু দূরে, পাক্কানার উপনিবেশ অবস্থিত। অন্যথায় এটি আবার ইরাত্তিঙ্কল পারায়া উপনিবেশ নামে পরিচিত যা আরিক্কুন্নু সংলগ্ন। কেরালায় ঐতিহ্যবাহী বর্ণের শ্রেণিবিন্যাসে, পারায়া জাতিকে নিম্ন বর্ণ হিসাবে বিবেচনা করা হত। এই উপনিবেশে ১৮টি বাড়িতে পাক্কানার বংশের পরিবার বসবাস করে। গল্প চলে আসছে যে পাক্কানারই আসলে "আজভাঞ্চেরি থামপ্রাক্কল" (নাম্বুদ্রী ব্রাহ্মণের সবচেয়ে বরিষ্ঠ পুরুষ সদস্যের উপাধি) থেকে একটি "থামপ্রাক্কল" তৈরি করেছিলেন, যাকে এই অঞ্চলের নাম্বুদ্রী ব্রাহ্মণদের প্রধান হিসাবে বিবেচনা করা হয়।

পাক্কানার গল্প
--------------

কোত্তারথিল শঙ্কুনি রচিত ঐতিহ্যমালায় পাক্কানারের অনেক গল্প পাওয়া যায়। একটি গল্প অনুসারে পাক্কানার মাত্র ৪টি "মুরাম" (একটি ঐতিহ্যবাহী দক্ষিণ ভারতীয় কাষ্ঠফলক, যেটি ধান থেকে তুষ আলাদা করতে ব্যবহৃত) তৈরি করেছিলেন। পাক্কানার এর মধ্যে ৪টিই বিক্রি করে দেন। তিনি বলেন, "একটি কৃতিত্ব দেওয়ার জন্য (তাঁর সন্তানদের জন্য, যাদের ভরণপোষণের জন্য তিনি সবকিছু প্রদান করেন), অন্যটি ঋণ পরিশোধের জন্য (তাঁর ঠাকুর্দা ঠাকুমাকে সাহায্য করার জন্য, যাঁরা তাঁকে আজকের পাক্কানার করেছেন), একটি তাঁর এবং তাঁর স্ত্রীর জন্য এবং শেষেরটি তিনি ফেলে দেন (এটি দাতব্যের জন্য, কিছু ফিরে পাবার আশা না করে)।" ঐতিহ্যমালার গল্পগুলি পারায়ি পেট্টা পান্থিরুকুলম (পারিয়া মহিলা থেকে জন্মগ্রহণকারী ১২জন সন্তান) -এর অলৌকিক ঘটনাগুলিকে সাধারণ গল্পের মাধ্যমে জীবনের মূল্যবান নীতিগুলিকে বর্ণনা করে। ভুবনেশ্বরী মন্দিরে আজও "মুরাম" উৎসব হয়। অন্য গল্পে পাক্কানারের বড় ভাই অগ্নিহোত্রী এবং তাঁর স্ত্রী পাক্কানারের বাড়িতে যান। অগ্নিহোত্রীর স্ত্রীকে একজন গোঁড়া উচ্চবর্ণের মহিলা হিসেবে চিত্রিত করা হয়েছে। অতিথিরা আসার সাথে সাথে পাক্কানার তাঁর স্ত্রীকে ডাকলেন। স্ত্রী সেই সময় কূপ থেকে জল তুলছিলেন। মহিলা বালতির দড়ি ছেড়ে দিয়ে তাঁর স্বামীর ডাকে সাড়া দিতে দৌড়ে গেলেন, কিন্তু বালতিটি যেখানে ছিল সেখানে হাওয়ার মধ্যেই রয়ে গেল। এটাকে বলা হয় বিশুদ্ধতা ও সম্মানের শক্তি যা তিনি পাক্কানারকে দেখিয়েছিলেন।

আরও দেখুন
---------

পরায়ি পেট্টা পান্থিরুকুলম

তথ্যসূত্র
---------

1. ↑  "Four Coins"। ১৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।
2. ↑  Krishna Chaitanya (১৯৭১)। *A history of Malayalam literature*। Orient Longman।
3. ↑  "Vararuchi and Mezhathol Agnihothri"।
**ফরাসি দ্বিতীয় প্রজাতন্ত্র** ( ফরাসি: Deuxième République Française বা La IIe République ), আনুষ্ঠানিকভাবে **ফরাসি প্রজাতন্ত্র** ( République française ), ফ্রান্সের দ্বিতীয় প্রজাতন্ত্রী সরকার ছিল। এটি ১৮৪৮ থেকে ১৮৫২ সালে এর পর্যন্ত বিদ্যমান ছিল। 

ওয়াটারলুর যুদ্ধে নেপোলিয়ন বোনাপার্টের চূড়ান্ত পরাজয়ের পর, ফ্রান্স একটি রাজতন্ত্রে পুনর্গঠিত হয় যা বোরবন পুনরুদ্ধার নামে পরিচিত। ১৮৩০ সালে বিপ্লবী অশান্তির একটি সংক্ষিপ্ত সময়ের পরে, রাজকীয় ক্ষমতা আবার সুরক্ষিত হয় এবং জুলাই রাজতন্ত্র প্রতিষ্ঠিত হয়। জুলাই রাজতন্ত্র মধ্যপন্থী রক্ষণশীলতার নীতির অধীনে পরিচালিত হয় এবং যুক্তরাজ্যের সাথে সম্পর্ক উন্নত করে। 

১৮৪৮ সালে, ইউরোপ একটি গণ বিপ্লবী তরঙ্গে ফেটে পড়ে যেখানে অনেক নাগরিক তাদের রাজকীয় নেতাদের চ্যালেঞ্জ করেছিল। বিপ্লবী তরঙ্গের মধ্যে আটকে, ফ্রান্স ফেব্রুয়ারী বিপ্লবের মধ্য দিয়েছিল যা রাজা লুই-ফিলিপের জুলাই রাজতন্ত্রকে উৎখাত করেছিল,  জনসংখ্যার উদারপন্থী এবং উদারপন্থী দলগুলি ১৮৪৮ সালে ফরাসি দ্বিতীয় প্রজাতন্ত্রের আহ্বান করেছিল। মানবাধিকার এবং সাংবিধানিক সরকারের উপর প্রথম ফরাসি প্রজাতন্ত্রের মূল্যবোধ পুনরুদ্ধার করার চেষ্টা করে, তারা প্রথম প্রজাতন্ত্রের নীতিবাক্য গ্রহণ করে; Liberté, Égalité, Fraternité. প্রজাতন্ত্রটি তার নেতৃস্থানীয় দলগুলির উপজাতীয় প্রবণতায় জর্জরিত ছিল, 

রাজকীয়, প্রোটো-সমাজবাদী, উদারপন্থী এবং রক্ষণশীল। এই পরিবেশে, নেপোলিয়নের ভাগ্নে, লুই-নেপোলিয়ন বোনাপার্ট, নিজেকে প্রতিষ্ঠিত করেছিলেন একটি জনপ্রিয় অ্যান্টি-এস্টাব্লিশমেন্ট ব্যক্তিত্ব হিসেবে। তিনি ১৮৪৮ সালে রাষ্ট্রপতি নির্বাচিত হন। দ্বিতীয় প্রজাতন্ত্রের সংবিধানের অধীনে, রাষ্ট্রপতি একটি একক মেয়াদে সীমাবদ্ধ ছিল। 

লুই-নেপোলিয়ন ১৮৫১ সালের একটি অভ্যুত্থানে প্রজাতন্ত্রকে উৎখাত করেন, নিজেকে সম্রাট তৃতীয় নেপোলিয়ন ঘোষণা করেন এবং দ্বিতীয় ফরাসি সাম্রাজ্য তৈরি করেন।

তথ্যসূত্র
---------

1. ↑  "Second Republic | French history | Britannica"। *www.britannica.com* (ইংরেজি ভাষায়)। সংগ্রহের তারিখ ১৪ জুলাই ২০২২।
**কাজেম আলী** (১১ আগস্ট, ১৮৫২ - ১২ ফেব্রুয়ারি, ১৯২৬), চট্টগ্রামের শিক্ষাবিদ, ব্রিটিশ বিরোধী স্বাধীনতা সংগ্রামী ব্যাক্তিত্ব। তিনি কাজেম আলী স্কুল এন্ড কলেজের প্রতিষ্ঠাতা। কাজেম আলী মাস্টার নামে সমধিক পরিচিত। শিক্ষা বিস্তারে অগ্রণী ভূমিকা এবং জন‌দরদের কারণে চট্টগ্রামবাসী তাকে শেখ-ই-চাটগাম উপাধিতে ভূষিত করেন।

জন্ম ও শিক্ষা জীবন
------------------

কাজেম আলী ১৮৫২ সনের ১১ ই আগস্ট চট্টগ্রামের ফরিদের পাড়ায় (বহদ্দারহাটের উত্তরে) জন্মগ্রহণ করেন। তার পিতা ছিলেন ইস্ট ইন্ডিয়া কোম্পানির আমলের নামকরা উকিল মুনশি কাসিম আলী। ১৮৩৬ সালে দেশে নবাবি আমলের আরবি ফার্সির স্থলে ব্রিটিশ সরকার ইংরেজি কায়েম করে। তখনকার এই পাঠশালা গুলো গুরু ঠাকুরের পাঠশালা নামে পরিচিত ছিল। কাজেম আলী কে ও বাল্য বয়সে গুরু ঠাকুরের পাঠশালায় যেতে হয়। কিন্তু স্কুলে যাওয়ার অনীহার কারণে তাকে হুগলিতে পাঠিয়ে দেয়া হয়। তিনি সেখান থেকে এন্ট্রান্স পাস করে দেশে ফিরে আসেন। ততদিনে দেশে আধুনিক শিক্ষা শুরু হয়েছে।

কর্ম জীবন
---------

এন্ট্রান্স পাস করে কাজেম আলী সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয় শিক্ষকতা গ্রহণ করেন। এই জন্য তিনি কাজেম আলী মাস্টার নামে বেশি পরিচিত। তিনি সাতকানিয়া থেকে এসে পরবর্তীতে চাকমা রাজার কাছ থেকে ৬০ টাকায় কেনা জমিতে ১৮৮৫ সালে চিটাগাং মিডল ইংলিশ স্কুল নামে নিজের স্কুল প্রতিষ্ঠা করেন। অচিরেই শিক্ষক হিসেবে চট্টগ্রামে তিনি সুনাম অর্জন করেন। চট্টগ্রাম বাসীর উৎসাহ দেখে তিনি পিতার সম্পত্তি বন্ধক দিয়ে ১৮৮৮ সালে চিটাগাং হাই ইংলিশ স্কুল প্রতিষ্ঠা করেন। তার মৃত্যুর পর ১৯২৮ সালে এই স্কুলের নাম পরিবর্তিত হয়ে কাজেম আলী হাই স্কুল হয় এবং ২০১২ সালে স্কুলটি কলেজে উন্নীত হয়।।

পুরস্কার, পদক, খ্যাতি, উপাধি
----------------------------

কাজেম আলী মাষ্টার ছিলেন হিন্দু মুসলিম ঐক্যের প্রতীক। তিনি কংগ্রেস কমিটি, মুসলিম লীগ, চট্টগ্রাম কংগ্রেস কমিটি, খিলাফত কমিটি প্রভৃতি সহ বহু স্কুল- মাদ্রাসার সাথে যুক্ত ছিলেন। তিনি ১৮৯৩ সাল থেকে আমৃত্যু চট্টগ্রামের পৌরসভার কমিশনার ছিলেন। নিঃস্বার্থ জনসেবার জন্য তিনি দুবার "কায়সার -ই-হিন্দ গোল্ড মেডেল" এবং "সার্টিফিকেট অব অনার" এ ভুষিত হন পরে তা তিনি সরকারকে ফিরিয়ে দেন। ১৯১১ সালে অসহযোগ আন্দোলনের নেতা হিসেবে যতীন্দ্র মোহন সেনগুপ্ত, ত্রিপুরা চরণ চৌধুরী, স্বমী দীনানন্দ, নৃপেন ব্যানার্জী সহ অন্যান্য নেতৃবৃন্দের সাথে কারাবরণ করেন। ঐবছর সাধারণ নির্বাচনে কাজেম আলী মাষ্টার কংগ্রেস টিকেটে ইন্ডিয়া পার্লামেন্টের সদস্য নির্বাচিত হন।

শেষ জীবন
--------

এই মহাপুরুষ ১৯২৬ সালের ১১ ফেব্রুয়ারি সংসদ অধিবেশন চলাকালে মারা যান। দিল্লীতে তাকে সম্মানের সাথে সমাহিত করা হয় এবং তার স্মৃতিসৌধ শেখ-ই-চাঁটগাম হিসেবে আছে।

তথ্যসূত্র
---------

1. 1 2  "'কাজেম আলী মাস্টার আমাদের বাতিঘর'"। প্রথম আলো। ৪ সেপ্টেম্বর ২০১৪। সংগ্রহের তারিখ ২ ডিসেম্বর ২০২০।
2. 1 2 3 4  "কাজেম আলী মাস্টার : শিক্ষা আর সমাজ সেবায় অনন্য পথিকৃৎ"। দৈনিক আজাদী। ১২ ফেব্রুয়ারি ২০২০। সংগ্রহের তারিখ ২ ডিসেম্বর ২০২০।
**লিংগুয়া ফ্রাংকা** (প্রকৃতপক্ষে এটি ইতালীয় ভাষায় *ফ্রাংকীয় ভাষা* বোঝাতে ব্যবহৃত হয় - নিচে শব্দটির উৎস দেখুন) হল ভিন্ন মাতৃভাষাবিশিষ্ট দু'জন মানুষের মধ্যে যোগাযোগের জন্যে ব্যবহৃত ভাষা, সাধারণত ভাষাটি হয় ওই দুই ব্যক্তির মাতৃভাষার চেয়ে ভিন্ন তৃতীয় একটি ভাষা।

লিঙ্গুয়া ফ্রাঙ্কা
একে **কার্যকারী ভাষা** বা **সংযোগস্থাপনকারী ভাষা**ও বলা হয়।

বৈশিষ্ট্য
---------

লিংগুয়া ফ্রাংকা হল কাজের ভিত্তিতে সংজ্ঞায়িত একটি পদ, ভাষাতাত্ত্বিক ইতিহাস বা কোন ভাষার গঠনের ওপর নির্ভরশীল কিছু নয়: যদিও পিজিন এবং ক্রেয়ল মাঝেসাঝে লিংগুয়া ফ্রাংকার কাজ চালায়, কিন্তু বেশিরভাগ লিংগুয়া ফ্রাংকাই পিজিন বা ক্রেয়লজাতীয় কিছু নয়।
*লিংগুয়া ফ্রাংকা*র সমার্থক শব্দ হল *বাহক ভাষা* এবং *সংযোগকারী ভাষা*। যেখানে *স্থানীয় ভাষা* কোন একক ভাষাবিশিষ্ট সম্প্রদায়ের মাতৃভাষা হিসেবে ব্যবহৃত হয়, সেখানে *বাহক* ভাষা ঐ ভাষা ব্যবহারকারী আদি সম্প্রদায়ের বাইরেও ছড়িয়ে পড়ে এবং বিভিন্ন সম্প্রদায়ের মানুষের মধ্যে যোগাযোগের মাধ্যম দ্বিতীয় ভাষা হিসেবে ব্যবহৃত হয়। উদাহরণ হিসেবে বলা যায় স্প্যানিশ হল স্পেনের স্থানীয় ভাষা, কিন্তু এটি ফিলিপাইনে বাহক ভাষা (অর্থাৎ লিংগুয়া ফ্রাংকা) হিসেবে ব্যবহৃত হয়।

আন্তর্জাতিক সহায়ক ভাষা যেমন স্পেরানতো তৈরি করা হয় লিংগুয়া ফ্রাংকা হিসেবে ব্যবহারের জন্যে, কিন্তু ঐতিহাসিকভাবে এ ভাষাগুলোর সাথে মানিয়ে নেওয়ার ও ব্যবহারের উদাহরণ তুলনামূলকভাবে স্বল্প এবং তাই এদের লিংগুয়া ফ্রাংকা বলা চলে না।

তথ্যসূত্র
---------

1. ↑  Viacheslav A. Chirikba, "The problem of the Caucasian Sprachbund" in Pieter Muysken, ed. *From Linguistic Areas to Areal Linguistics*, 2008, p. 31. আইএসবিএন ৯০-২৭২-৩১০০-১
2. ↑  "সংরক্ষণাগারভুক্ত অনুলিপি"। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১০।

উচ্চতর পঠন
----------

* Heine, Bernd (1970). *Status and Use of African Lingua Francas*. আইএসবিএন ৩-৮০৩৯-০০৩৩-৬
* Kahane, Henry Romanos (1958). *The Lingua Franca in the Levant*.
* R. A. Hall, Jr. (1966). *Pidgin and Creole Languages*, Cornell University Press. আইএসবিএন ০-৮০১৪-০১৭৩-৯.
* MELATTI, Julio Cezar (1983). *Índios do Brasil*. São Paulo:Hucitec Press, 48th edition

বহিঃসংযোগ
---------

* English - the universal language on the Internet?  ওয়েব্যাক মেশিনে আর্কাইভকৃত ২৫ সেপ্টেম্বর ২০০৬ তারিখে
* *Lingua franca del Mediterraneo o Sabir* of professor Francesco Bruni (in Italian).
* Sample texts from Juan del Encina, *Le Bourgeois Gentilhomme*, Carlo Goldoni's *L'Impresario da Smyrna*, Diego de Haedo and other sources.
* An introduction to the original Mediterranean Lingua Franca.
**প্রমথ ভৌমিক** (৫ ডিসেম্বর ১৯০১ ― ২ জানুয়ারি ১৯৭৭) ছিলেন একজন সাম্যবাদী বিপ্লবী, সাংবাদিক ও কৃষক নেতা। তার আসল নাম প্রমথনাথ ভৌমিক।

প্রারম্ভিক জীবন
---------------

প্রমথ ভৌমিকের আদি বাড়ি খুলনার দেবীপুরে। তার পিতা পার্বতী চরণ ভৌমিক। প্রাতিষ্ঠানিক শিক্ষাতে আগ্রহী ছিলেননা। নিজে নিজেই বিভিন্ন সাহিত্যের পাশাপাশি ধর্ম ও দর্শনশাস্ত্র পাঠ করতেন। অনুশীলন সমিতির মাধ্যমে স্বদেশী আন্দোলনে মাত্র চোদ্দ বছর বয়সে তার হাতেখড়ি হয়।

অসহযোগ ও সামাজিক আন্দোলন
------------------------

১৯১৫ খ্রিষ্টাব্দ থেকে অনুশীলন সমিতির সাথে যোগাযোগ হয় তাঁর। ১৯২১ এ অসহযোগ আন্দোলনে অংশগ্রহণ করে তিনমাস কারাবরণ। খুলনায় সাতক্ষীরা মহকুমায় তীব্র দুর্ভিক্ষ দেখা দিলে আচার্য প্রফুল্ল চন্দ্র রায়ের নেতৃত্বে সেবাকাজে ঝাঁপিয়ে পড়েন। ১৯২২ এ নেতাজী সুভাষচন্দ্রের সাথে উত্তরবঙ্গ বন্যা পীড়িতদের সাহায্যে স্বেচ্ছাসেবী দলে যোগ দেন। ১৯২৪ সালে কপিলমুনি আশ্রমে অচ্ছুতদের প্রবেশাধিকারের দাবীতে সত্যাগ্রহ করেন।

ব্রিটিশবিরোধী সংগ্রাম
---------------------

সমাজতান্ত্রিক ভাবধারায় অনুপ্রাণিত হয়ে প্রখ্যাত কমিউনিস্ট নেতা ভবানী সেনের সাথে যশোর-খুলনা যুব সংঘের কাজে। এই সংঘকে শাসকেরা নাম দেয় 'টেরো কমিউনিস্ট গ্রুপ'। সন্ত্রাসবাদের পথে সশস্ত্র বিপ্লবে দেশ হতে ইংরেজ বিতাড়ন ছিল এই সংঘের লক্ষ্য। প্রমথ ভৌমিক, শচীন বোস, সন্তোষ ঘোষ, বিষ্ণু চট্টোপাধ্যায়রা ছাত্র যুবদের মধ্যে বৈপ্লবিক ও ব্রিটিশ বিরোধী চেতনা প্রসারে ব্রতী হন। পুলিশ তাদের এজন্যে গ্রেপ্তার করে। প্রমথ ভৌমিক মুক্তি পেয়ে শ্রমিক আন্দোলনেও অংশ নেন। লিলুয়ার রেল কারখানা ধর্মঘটে যোগদান করেছিলেন। ১৯২৭ ও ১৯২৯ রাজনৈতিক ডাকাতির অভিযোগে পূনরায় কারান্তরালে। বেংগল অর্ডিন্যান্স এ গ্রেপ্তার হন ১৯৩০ সালে। এসময় প্রায় আট বছর জেলে থাকাকালীন মার্ক্সবাদী সাহিত্য পাঠ ও কমিউনিজমে বিশ্বাসী হয়ে ওঠেন। বক্সা জেলে বন্দী থাকাকালীন তার প্রবন্ধ *মার্ক্সবাদ বনাম বেদান্ত দর্শন* অতি বিশিষ্ট রচনা।

কৃষক আন্দোলন
------------

জেল থেকে বেরিয়ে পাকাপাকি ভাবে ভারতীয় কমিউনিস্ট পার্টিতে যোগ। ১৯৪৪ সালে পার্টি সদস্য পদ পান। যশোর-খুলনা এলাকায় কৃষক আন্দোলনে বিষ্ণু চট্টোপাধ্যায়ের সাথে মিলে ব্যপক সংগ্রাম পরিচালনা করেছেন। খুলনা দক্ষিণাঞ্চলে তেভাগা আন্দোলনের মূল উদ্যোক্তা ছিলেন তিনি। পাকিস্তানের কমিউনিস্ট পার্টি গঠিত হলে কেন্দ্রীয় কমিটি নির্বাচন করার সঙ্গে সঙ্গে পার্টির পূর্ববঙ্গ (পূর্ব পাকিস্তান) প্রাদেশিক কমিটি গঠন করা হয়। সেই কমিটির অন্যতম নেতা হিসেবে নির্বাচিত হন প্রমথ ভৌমিক।

সাংবাদিকতা
----------

ভারতের কমিউনিস্ট পার্টির (অবিভক্ত) মুখপত্র কালান্তরের প্রকাশকাল থেকে আমৃত্যু সম্পাদনার গুরু দায়িত্ব পালন করেছেন। নানা লেখালিখির সাথে যুক্ত ছিলেন। প্রগতিশীল সাহিত্য পত্র পত্রিকার পক্ষ থেকে সমাজতান্ত্রিক সোভিয়েত ইউনিয়নের আমন্ত্রনে সেদেশে যান। শেষ জীবনে যশোর-খুলনা প্রাক স্বাধীনতা যুগের বিপ্লবী কর্মীদের নিয়ে একটি সংগঠন গড়ার কাজেও উদ্যোগী হয়েছিলেন।

তথ্যসূত্র
---------

1. 1 2 3  প্রমথ খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (জানুয়ারি ২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩০৮–৩০৯। আইএসবিএন 81-85626-65-0।
2. ↑  নিপা মোনালিসা। "কমরেড রতন সেনের প্রতি শ্রদ্ধাঞ্জলি"। সময়ের খবর। সংগ্রহের তারিখ ২.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
রাজা **কুশধ্বজ**( যিনি **কুশদ্ভোজন** নামেও পরিচিত), ছিলেন রাজা জনকের অনুজ ভ্রাতা৷ মিথিলাধীপতি জনকের কন্যা সীতা ছিলেন রামায়ণের মুখ্য চরিত্র রামের একমাত্র স্ত্রী৷ কুশধ্বজের দুটি কন্যাসন্তান ছিলো, তারা হলেন মাণ্ডবী এবং শ্রুতকীর্তি৷ তারা দুজনে যথাক্রমে অযোধ্যার রাজা দশরথের পুত্র ও রামের অনুজ ভরত ও শত্রুঘ্নকে বিবাহ করেন৷

পরিচয়
------

রাজা কুশধ্বজের রাজধানী ছিলো বর্তমান নেপালের সপ্তরী জেলার রাজবিরাজ অঞ্চলের নিকট৷ শহরটিতে বর্তমানে একটি সহস্র বৎসর প্রাচীন ঐতিহাসিক মন্দির তথা রাজদেবী মন্দির, রাজবিরাজ|রাজদেবীর মন্দিরের অবস্থান খুঁজে পাওয়া যায়৷ মন্দির চত্বরটিতে একাধিক হিন্দু দেব-দেবীর মূর্তিও রয়েছে৷ মন্দির চত্বরের সাথে লাগোয়া ছিন্নমস্তা মন্দিরটি স্থানীয় মৈথিলী ভাষী লোকজনের মধ্যে খুব জনপ্রিয় ও মূখ্য পূজনীয়৷ রাজবিরাজের আশেপাশে রাজকন্যা মাণ্ডবী ও শ্রুতকীর্তিরও একাধিক মূর্তি ও মন্দির রয়েছে৷

সঙ্কাশ্য রাজ্যের রাজা মিথিলার রাজা জনককে যুদ্ধে আহ্বান করলে রাজা জনক সেই যুদ্ধে জয় লাভ করেন এবং বিজিত অঞ্চল নিজ অনুজ কুশধ্বজকে দান করেন৷ স্থানীয়দের মত ও প্রাচীন নথিপত্র অনুযায়ী রাজজা কুশধ্বজ তার সমগ্র রাজত্বের বিভিন্ন বিষয়ের ভার তার মন্ত্রীবর্গের ওপর অর্পণ করেন ও আমৃত্যু রাজবিরাজ থেকেই তার রাজদায়িত্ব নিয়ন্ত্রণ করতেন৷

কন্যাদ্বয়ের বিবাহ
------------------

সীতার স্বয়ম্বর সভাতে অযোধ্যার রাজকুমার রাম শর্তানুরূপ হরধনু তুলে তাতে গুণ পরালে সীতা তাকে স্বামীরূপে গ্রহণ করে৷ বিবাহের পূর্বেই কিছু দিবস অতিবাহিত হওয়ার পর রাজা দশরথ রাজা জনককে তার অপর তিনপুত্রের সাথে রাজ্যের অপর তিন রাজকন্যার বিবাহের প্রস্তাব দেন৷ রাণী চন্দ্রভাগার অনুমতি ও রাজকন্যাদ্বয়ের সম্মতিতে রাজা কুশধ্বজ মাণ্ডবী ও শ্রুতকীর্তির বিবাহ যথাক্রমে ভরত ও শত্রুঘ্নের সহিত সম্পন্ন করান৷

তথ্যসূত্র
---------

1. ↑  H. L. Luthra (১৯৮৮)। *Tales from Kalidasa*। Ediciones Gamma S.A.। পৃষ্ঠা 15। আইএসবিএন 9788120902282।
2. ↑  Lakshmi Lal (১৯৮৮)। *The Ramayana*। Orient Longman। পৃষ্ঠা 20। আইএসবিএন 9780861318056।
3. ↑